**TIRGUS IZPĒTE**

**“Mobilo telefonu piegāde Balvu novada pašvaldības iestāžu vajadzībām”**

**(ID Nr. BNP TI 2022/32)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv |
| Pasūtītāji, kura vajadzībām tiek veikta tirgus izpēte | Balvu novada Sociālā pārvalde (tirgus izpētes 1.daļa), Reģ.Nr.40900023392, adrese Raiņa iela 52, Balvi, Balvu nov., LV-4501 |
| Krišjāņu pagasta pārvalde (tirgus izpētes 2.daļa), Reģ.Nr.40900023528, adrese Jaunatnes iela 3-1, Krišjāņi, Krišjāņu pag., Balvu nov., LV-4574 |
| Balvu novada pašvaldības policija (tirgus izpētes 3.daļa), Reģ.Nr.40900023388, adrese Bērzpils iela 1A, Balvi, Balvu nov., LV-4501 |
| Kontaktpersona saistībā ar iepirkuma priekšmetu | Balvu novada Sociālā pārvaldes ekonomiste Tatjana Valujeva (tirgus izpētes 1.daļa), |
| Krišjāņu pagasta pārvaldes vadītāja Iveta Socka-Puisāne, (tirgus izpētes 2.daļa) |
| Balvu novada pašvaldības policijas vecākā inspektore Linda Lapse (tirgus izpētes 3.daļa) |
| Kontaktpersona saistībā ar piedāvājuma sagatavošanu / iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749 e-pasts: guna.strumpe@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Mobilo telefonu piegāde Balvu novada pašvaldības iestāžu vajadzībām, atbilstoši Tehniskajai specifikācijai (skat. 1.pielikumu).

2.2. Tirgus izpētes priekšmets ir sadalīts 3 (trīs) daļās:

2.2.1. Tirgus izpētes 1.daļa: “Mobilo telefonu piegāde Balvu novada Sociālās pārvaldes vajadzībām”;

2.2.2. Tirgus izpētes 2.daļa: “Mobilā telefona piegāde Krišjāņu pagasta pārvaldes vajadzībām”;

2.2.3. Tirgus izpētes 3.daļa: “Mobilā telefona piegāde Balvu novada pašvaldības policijas vajadzībām”.

2.3. Pretendents piedāvājumu var iesniegt par vienu, divām vai visām tirgus izpētes priekšmeta daļām.

2.4. Pretendents nevar iesniegt piedāvājumu variantus.

**3. Piedāvājuma izvēles kritērijs:** zemākā cena.

**4. Preces piegādes vieta:**

4.1. Tirgus izpētes 1.daļā – Raiņa iela 52, Balvi, Balvu nov., LV-4501;

4.2. Tirgus izpētes 2.daļā – Jaunatnes iela 3-1, Krišjāņi, Krišjāņu pag., Balvu nov., LV-4574;

4.3. Tirgus izpētes 3.daļā – Sporta iela 1, Balvi, Balvu nov., LV-4501.

**5. Līguma izpildes termiņš:** līdz **05.05.2022.** Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Preču garantijas laiks:** ne mazāk ka 24 (divdesmit četri) mēneši pēc nodošanas-pieņemšanas akta parakstīšana.

**7. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**8. Apmaksas nosacījumi:** 20 (divdesmit) dienu laikā pēc nodošanas-pieņemšanas akta parakstīšanas un rēķina iesniegšanas.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) sadaļā “Sankcijas”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu / tehniskais piedāvājums (skat. 2.pielikumu).

10.2. Ārvalstīs reģistrētām personām:

10.2.1. ja pretendents ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.2.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **26.04.2022., plkst.13.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv, vēstules tēmā norādot*: “Piedāvājums tirgus izpētei ar ID Nr. BNP TI 2022/32”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Mobilo telefonu piegāde Balvu novada pašvaldības iestāžu vajadzībām”, ID Nr. BNP TI 2022/32. Neatvērt līdz 26.04.2022., plkst.13.00”*.

**12. Tirgus izpētes līgumu slēdz:**

Pasūtītāji, kuru vajadzībām tiek veikta tirgus izpēte, t.i., iestādes, atbilstoši tirgus izpētes daļai.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu / tehniskais piedāvājums (veidlapa).

1.pielikums

Tirgus izpētei

“Mobilo telefonu piegāde Balvu novada pašvaldības un

tās iestāžu vajadzībām”

ID Nr. BNP TI 2022/32

**TEHNISKĀ SPECIFIKĀCIJA**

Tirgus izpētes 1.daļa: “Mobilo telefonu piegāde Balvu novada Sociālās pārvaldes vajadzībām”,

|  |
| --- |
| **Tehniskā specifikācija** |
| **Prece** | Budžeta klases mobilie telefoni SAMSUNG A12 vai ekvivalents |
| **Daudzums** | 5 gb. |
| **Skārienjūtīgs ekrāns** | Jā |
| **Skārienjūtīga ekrāna izmērs** | vismaz 6,5 collas |
| **Operētājsistēma** | Android |
| **Procesors** | Exynos 850 vai ekvivalents |
| **Operatīvā atmiņa (RAM)** | 4 GB |
| **Iebūvētā atmiņa (ROM)** | 128 GB |
| **Atmiņas karšu atbalsts** | 1 TB |
| **Bezvadu savienojumi** | 3G; 4G; GPS; Wi-Fi |
| **Kamera (primārā /sekundārā)** | Jā |
| **Videokamera** | Jā |
| **Iespēja izmantot divas SIM kartes** | Jā |
| **SIM kartes tips** | Nano SIM |
| **Akumulatora tilpums** | vismaz 5000 mAh |
| **Komplektā iekļauts lādētājs** | Type C |
| **Cita informācija** | Pretendents nodrošina preces piegādi Balvu novada Sociālajai pārvaldei, adrese Raiņa iela 52, Balvi, Balvu nov., LV-4501. |

Tirgus izpētes 2.daļa: “Mobilā telefona piegāde Krišjāņu pagasta pārvaldes vajadzībām”

|  |
| --- |
| **Tehniskā specifikācija** |
| **Prece** | Budžeta klases mobilais telefons |
| **Daudzums** | 1 gb. |
| **Skārienjūtīgs ekrāns** | Jā |
| **Skārienjūtīga ekrāna izmērs** | vismaz 6 collas |
| **Operētājsistēma** | Android |
| **Iebūvētā atmiņa (ROM)** | vismaz 64 GB |
| **Bezvadu savienojumi** | 3G; 4G; GPS; Wi-Fi |
| **Kamera** | primārā /sekundārā, vismaz 13 Mpix |
| **Iespēja izmantot divas SIM kartes** | Jā |
| **Cita informācija** | Pretendents nodrošina preces piegādi Krišjāņu pagasta pārvaldei, adrese Jaunatnes iela 3-1, Krišjāņi, Krišjāņu pag., Balvu nov., LV-4574. |

Tirgus izpētes 3.daļa: “Mobilā telefona piegāde Balvu novada pašvaldības policijas vajadzībām”

|  |
| --- |
| **Tehniskā specifikācija** |
| **Prece** | Budžeta klases mobilais telefons |
| **Daudzums** | 1 gb. |
| **Skārienjūtīgs ekrāns** | Jā |
| **Skārienjūtīga ekrāna izmērs** | vismaz 6 collas |
| **Operētājsistēma** | Android |
| **Operatīvā atmiņa (RAM)** | vismaz 6 GB |
| **Iebūvētā atmiņa (ROM)** | vismaz 128 GB |
| **Bezvadu savienojumi** | 3G; 4G; GPS; Wi-Fi |
| **Kamera** | primārā /sekundārā, vismaz 30 Mpix |
| **Iespēja izmantot divas SIM kartes** | Jā |
| **SIM kartes tips** | Nano SIM |
| **Cita informācija** | Pretendents nodrošina preces piegādi Balvu novada pašvaldības policijai, adrese Sporta iela 1, Balvi, Balvu nov., LV-4501. |

2.pielikums

Tirgus izpētei

“Mobilo telefonu piegāde Balvu novada pašvaldības un

tās iestāžu vajadzībām”

ID Nr. BNP TI 2022/32

*[uz uzņēmuma veidlapas]*

**FINANŠU / TEHNISKAIS PIEDĀVĀJUMS**

**“Mobilo telefonu piegāde Balvu novada pašvaldības un tās iestāžu vajadzībām”**

**(ID Nr. BNP TI 2022/32)**

**Skat. failu “2\_pielikums\_Finanšu\_tehniskais piedāvājums**